laion/Wikipedia-Exotic huggingface dataset:
ראיין סטאק

ראיין סטאק (נולד ב-24 ביולי 1975) הוא כדורסלן עבר אמריקאי שהתאזרח במקדוניה. סטאק שיחק בעמדות הפאוור פורוורד והסנטר ומתנשא לגובה של 2.11 מטרים. ראיין סטאק החל את הקריירה המקצוענית שלו במכללת דרום קרוליינה, ולאחר סיום לימודיו נרשם לדראפט ה-NBA לשנת 1998. הוא נבחר על ידי קבוצת הקליבלנד קאבלירס כבחירה ה-48 וחתם על חוזה לשנתיים בקבוצה, שבמהלכן שיחק כשחקן מחליף של ז'ידרונאס אילגאוסקאס שהיה פצוע באותה תקופה. לאחר סיום החוזה שלו בקליבלנד הוא החליט לצאת לאירופה מכיוון שלא מצא קבוצת בליגת ה-NBA שרצתה לקלוט אותו. הוא הוחתם על ידי גיחון הספרדית ולאחר עונה בספרד חתם סטאק על חוזה במכבי רמת גן. בעת ששיחק ברמת גן, ניהל מערכת יחסים מתוקשרת עם הדוגמנית הישראלית, בקי גריפין. לאחר עונה מוצלחת בישראל שבסופה סיימה הגיעה הקבוצה לגמר הפלייאוף הוחתם על ידי קבוצת אריס סלוניקי היוונית בחוזה של 5 שנים, שבמהלכן זכה בגביע הצ'מפיונס האירופי בשנת 2003 (ביחד עם ויל סולומון), והוביל את הקבוצה לגמר גביע יול"ב בשנת 2006 בו הפסידה לדינמו מוסקבה. ביולי 2006, הוא הוחתם על ידי אולימפיאקוס כחלק ממסע הרכש הכבד של המאמן הישראלי פיני גרשון, אבל שוחרר מן הקבוצה בתום עונה אחת שבסיומה עבר לשחק באוקראינה במדי בי.סי. קייב. בנוסף, סטאק זומן באופן קבוע לסגל נבחרתה הלאומית של מקדוניה. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ליגת העל הספרדית בכדורסל (בספרדית) פרופיל באתר היורוליג
איפיגניה (פירושונים)

האם התכוונתם ל... איפיגניה – דמות במיתולוגיה היוונית. איפיגניה באאוליס – טרגדיה יוונית מאת המחזאי היווני אוריפידס. איפיגניה בטאוריס – טרגדיה נוספת בסדרת הטרגדיות שכתב אוריפידס. איפיגניה בטאוריס (גתה) – עיבוד של יוהאן גתה לטרגדיה היוונית איפיגניה 112 – אסטרואיד.
איפיגניה

איפיגניה (ביוונית: Ἰφιγένεια) היא בתם של אגממנון וקליטמנסטרה במיתולוגיה היוונית (או, לפי גרסה אחרת, בתם של הלנה ותסאוס שגדלה בבית אגממנון וקליטמנסטרה). לאחר שאגממנון הרג צבי קדוש ביער קדוש של האלה ארטמיס, החליטה זו להענישו, והפסיקה את הרוח ובכך מנעה מספינותיו להפליג לטרויה במהלך מלחמת טרויה. האורקל קלכס גילה כי הדרך היחידה לפייס את האלה היא להקריב את איפיגניה לארטמיס. על פי גרסה אחת ארטמיס הצילה את איפיגניה ברגע האחרון בהחליפה אותה בצבי, ולקחה אותה למקדשה שבטאוריס (בחצי האי קרים). על פי גרסת הסיודוס הוקרבה איפיגניה והפכה לאלה. על פי גרסת אנטונינוס ליברליס איפיגניה נלקחה לאי לוקה שם נישאה לאכילס. אוריפידס בגרסתו - האורסטיה משלב את סיפורה בסיפורו של אחיה, אורסטס. על פי אגדה זו, הבאה להדגים את כוחה של האהבה, כאשר שכבה איפיגניה ביער שעל חוף הים, ראה אותה האציל הקפריסאי כימון והתאהב בה. כימון היה (מהיותו קפריסאי) בור (בעיני היוונים) אולם בשל כוחה של האהבה הוא הפך לאציל עדין. אגדה זו לא הייתה חלק מהמיתולוגיה היוונית ומקורה בפיתוח של סיפור המופיע בדקאמרון של ג'ובני בוקאצ'ו שפותח על ידי המשורר ג'ון דריידן. אגדה זו שימשה בסיס ליצירות של ציירים רבים כגון בנג'מין וסט (1773), ג'ון אוורט מיליי (1848) ופרדריק לייטון (1884) איפיגניה באאוליס, טרגדיה מאת אוריפידס. איפיגניה באולידה, מחזה מאת ז'אן רסין. איפיגניה באולידה, אופרה מאת כריסטוף ויליבלד גלוק. איפיגניה, בבימוי מייקל קאקויאניס. שיר המלכים, רומאן מאת בארי אנסוורת'. איפיגניה באאוליס, מחזה מאת אלן מקלוכלין (כחלק מהסדרה איפיגניה ובנות אחרות) איפיגניה בטאוריס, מחזה מאת אוריפידס. איפיגניה בטאוריס, מחזה מאת יוהאן וולפגנג פון גתה. איפיגניה בטאוריס, אופרה מאת כריסטוף ויליבלד גלוק. 'איפיגניה בטאוריס, מחזה מאת אלן מקלוכלין (כחלק מהסדרה איפיגניה ובנות אחרות) איפיגניה בברוקלין, קנטטה מאת פ. ד. ק. באך. איפיגניה, בלט מאת שארל לה פיק. איפיגניה, מחזה מאת סמואל קוסטר. איפיגניה 2.0, מחזה מאת צ'ארלס ל. מי. האסטרואיד 112 Iphigenia (אנ') שהתגלה על ידי כריסטיאן היינריך פרידריך פטרס ב-1870 נקרא על שמה. מדיה וקבצים בנושא איפיגניה בוויקישיתוף יעל רנן, ספרות המערב: 2.1 איפיגניה, באתר אנציקלופדיה בריטניקה (באנגלית) אבינועם חיימי, קבר איפיגניה הופך מאגדה למציאות, הארץ, 25 ביולי 1958
49 (מספר)

49 (במילים בלשון זכר: ארבעים ותשעה; בלשון נקבה: ארבעים ותשע) הוא המספר הטבעי הבא אחרי 48 ולפני 50. 49 הוא הריבוע של 7. 49 משתייך לסדרת פאדובן. 49 הוא מספר שמח המספר האטומי של אינדיום. תכונה יוצאת דופן של אינדיום היא הרדיואקטיביות של האיזוטופ השכיח ביותר שלו. איזוטופ זה מתפרק התפרקות בטא ודועך לבדיל עם הזמן. שנת היובל באה לאחר שבעה מחזורים של שמיטה, דהיינו 49 שנים. המושג ביהדות "שקוע במ"ט שערי טומאה" משמעו מישהו הנמצא בהידרדרות מוסרית ורוחנית בדרגה הנמוכה ביותר. (מ"ט בגימטריה = 49) ספירת העומר בין חג הפסח לחג השבועות היא 49 ימים. 49 הוא קידומת החיוג הבינלאומי של גרמניה. קו הרוחב 49 צפון מהווה חלק ניכר מן הגבול בין ארצות הברית לקנדה. מדיה וקבצים בנושא 49 בוויקישיתוף
Folding@home

Folding@home (קרי: Folding at home) הוא פרויקט של חישוב מבוזר קהילתי להדמיית חישוב קיפולי חלבונים. הפרויקט החל את דרכו ב־1 באוקטובר 2000, והוא מנוהל על ידי המחלקה לכימיה של אוניברסיטת סטנפורד. מאז הקמת הפרויקט נכתבו 212 מאמרים מדעיים כתוצאה מהפרויקט.[דרושה הבהרה] הדמיות מדויקות של קיפולי חלבונים מאפשרות למדע להבין יותר טוב את תהליך התפתחות המחלות, בהן מחלת אלצהיימר, הפרה המשוגעת, סרטן, מחלת פרקינסון, סיסטיק פיברוזיס, קורונה ועוד. בזכות כוח המחשוב הרב העומד לרשות הפרויקט, מחקרי התקפלות חלבונים הם עתה מהירים הרבה יותר ממה שציפו. מאמרים מדעיים רבים נכתבו לאור ממצאי הפרויקט. הפרויקט אינו מסתמך על מחשבי-על אלא על אלפים רבים של משתמשים ביתיים שהתקינו במחשבם תוכנת לקוח קטנה. התוכנה רצה ברקע ומנצלת את המעבד כשהוא לא בשימוש. במחשבים של היום, תוך כדי עבודה רגילה, נדיר להגיע לצריכת 100% מכוח העיבוד שלו, והתוכנה מסתמכת על עובדה זו. התוכנה מתקשרת עם שרת כדי לקבל "יחידות עבודה" - כמות נתונים קטנה שעליה מבוצעים החישובים. כל יחידת עבודה שהחישובים עבורה הסתיימו נשלחת בחזרה לשרת עם התוצאות, ומתקבלת יחידת עבודה נוספת, וחוזר חלילה. לכל אחד מן התורמים לפרויקט יש שם משתמש ושם צוות, שבעזרתם הוא יכול לעקוב אחר ההתקדמות וכמות המידע שהוא תרם. כמו כן, אם לרשות אדם מסוים שני מחשבים, ניתן להתקין את התוכנה על שניהם ולהשתמש באותו שם. בנוסף, משתמשים רבים יכולים לחבור לשם צוות משותף. כל משתמש וצוות מקבלים מעין "ניקוד", בהתאם לכמות המידע שנשלח. הניקוד מתפרסם באתר הפרויקט. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. נכון ל-9 בפברואר 2006 נספרו יותר מ־220,000 משתמשים פעילים, ויותר ממיליון וחצי משתמשים רשומים. עם כמות מעבדים כזו, מעריכים שביצועיו הכוללים של הפרויקט הם כ־210 טרה-הרץ.[דרושה הבהרה] היה קיים שיתוף פעולה עם מעבדות גוגל (Google Labs), בתוכנת גוגל חישוב (Google Compute), שהייתה זמינה מאוקטובר 2005, ופעילה בגרסאות קודמות של סרגל הכלים של גוגל. כמו כן, מתנהל מחקר המנסה לרתום את המעבד הגרפי של כרטיס המסך עבור חישובים כאלה, בנוסף למעבד. בקונסולת המשחק PlayStation 3 שולבה התוכנה באופן אינטגרלי, והיא מאפשרת בקלות את הפעלתה ורתימת כוח העיבוד של המכשיר לצורך המחקר. בשנת 2020 החלו להשתמש בפרויקט על-מנת לחזות מבני חלבון של נגיף קורונה מזן SARS-CoV-2 שגרם למגפה עולמית, במטרה לקדם פיתוח תרופות למחלה שגורם הנגיף. בעקבות כך, כוח החישוב הכולל הגיע ל-1.5 אקסה-פלופס במרץ 2020 ול-2.43 אקסה-פלופס ב-12 באפריל, מה שהפך את הפרויקט למערכת הראשונה שהגיעה לרמת חישוב של אקסה-פלופס (אנ') וכן הפרויקט עקף את כלל כוח החישוב של מחשבי העל הנמצאים ב-טופ500 יחדיו. נכון למאי 2022, כוח החישוב של הפרויקט עומד על כ-128 פטה-פלופס. Rosetta@home World Community Grid SETI@home מדיה וקבצים בנושא Folding@home בוויקישיתוף אתר האינטרנט הרשמי של Folding@home (באנגלית) Folding@home, ברשת החברתית פייסבוק Folding@home, ברשת החברתית אקס (טוויטר) Folding@home, סרטונים בערוץ היוטיוב Folding@home, הבלוג הרשמי אתר הבית של הפרויקט פורום קהילת הפרויקט Recent Results and Research Papers from Folding@home, באתר הפרויקט אנטון שילוב, Folding@Home Reaches Exascale: 1,500,000,000,000,000,000 Operations Per Second for COVID-19, באתר AnandTech, ‏‏26 במרץ 2020 (באנגלית) רוב ת'וברון, Folding@home project passes 2.4 ExaFLOPS, more than the top 500 supercomputers combined, באתר TechSpot, ‏‏15 באפריל 2020 (באנגלית) Active CPUs & GPUs by OS, באתר Folding@home (באנגלית)
הדקוטות (להקה)

בילי ג'יי קריימר והדקוטות (באנגלית: Billy J. Kramer and The Dakotas) הייתה להקת רוק בריטית מהעיר ליברפול שפעלה בתחילת שנות ה-60 של המאה ה-20 והיוותה חלק מ"הפלישה הבריטית" המוזיקלית לארצות הברית. הדקוטות היו להקה ממנצ'סטר שנתגלתה על ידיד האמרגן של הביטלס, בריאן אפשטיין, בשנת 1962 והוא צירף אליהם את הזמר יליד ליברפול בילי ג'יי קריימר (שמו המקורי היה ויליאם הווארד אשטון). הלהקה שרה בסגנון המרסיביט, הופיעה בהמבורג ולאחר מכן חתמה על חוזה הקלטה עם חברת פרלופון. הלהיט הראשון של הלהקה היה שיר של הביטלס מאלבומם הראשון, Do You Want to Know a Secret, שהגיע למקום השני במצעד הבריטי. ג'ון לנון הציע להוסיף לשמו של בילי קריימר את האות ג'יי ואף כתב להם את הלהיט השני "Bad to Me" שכבש את פסגת המצעד. במקביל הקליטו חברי להקת הדקוטות להיט אינסטרומנטלי בסגנון הצלליות, "The Cruel Sea", שהגיע לעשרים הגדולים במצעד. הלהיט הבא של בילי ג'יי קריימר והדקוטות היה "I’ll Keep You Satisfied" שנכתב גם הוא על ידי הביטלס והגיע למקום הרביעי. בריאן אפשטיין דרש שהלהקה תמשיך להקליט שירים שכתבו הביטלס, אך קריימר התעקש על "Little Children" של שומן ומקפארליין והלהיט הגיע לראש המצעד הבריטי ולעשרת הגדולים במצעד האמריקאי והפך ללהיטם הגדול ביותר. הלהיט הבא נכתב שוב על ידי הביטלס, "From a Window", והגיע לעשרת הראשונים. בהמשך דרכם זכו להצלחה פחותה עם שקיעת סגנון המרסיביט. הלהיט האחרון שנכנס למצעד היה "Trains and Boats and Planes" של ברט בכרך. לאחר שלושה להיטים נוספים שלא הצליחו, עזב קריימר בשנת 1966 את הדקוטות והמשיך בקריירת סולו שלא זכתה להצלחה. לאחריו ניסתה הלהקה להמשיך במספר הרכבים משתנים של נגנים והם התפרקו סופית בשנת 1968. Do You Want to Know a Secret / I’ll Be on My Way #2UK 06/63 Bad to Me / I Call Your Name #1UK #9US 08/63 The Cruel Sea / The Millionaire #18UK 08/63 I’ll Keep You Satisfied / I Know #4UK #30US 11/63 Magic Carpet / Humdinger 11/63 Little Children / They Remind Me of You #1UK #7US 03/64 Oyeh / My Girl Josephine 06/64 From a Window / Second to None #10UK #23US 08/64 It’s Gonna Last Forever / Don’t Do It No More #67US 01/65 Trains and Boats and Planes #12UK #47US 06/65 Neon City 11/65 We’re Doing Fine 04/66 You Make Me Feel Like Someone 08/66 The Billy J. Kramer Hits #8UK 1963 I’ll Keep You Satisfied 1964 Little Children 1964 From a Window 1964 Billy J. plays the States (Live) 1965 Listen to Billy J. Kramer #11UK 11/63 I’ll Keep You Satisfied 04/64 Little Children #48US 08/64 הפלישה הבריטית אתר האינטרנט הרשמי של הדקוטות הדקוטות, במסד הנתונים הקולנועיים IMDb (באנגלית) הדקוטות, באתר MusicBrainz (באנגלית) הדקוטות, באתר Discogs (באנגלית) הדקוטות, באתר Songkick (באנגלית)
המנון איראן

סֹרוּדֶ־ה מֶלִּי־יֶ ג'ֹמְהוּרִי־יֶ אֶסְלָאמִי־יֶ אִירָאן (בפרסית: سرود ملی جمهوری اسلامی ایران) הוא ההמנון הלאומי של איראן. הוא הולחן על ידי חסן ריאחי (פר'). ההמנון אומץ בשנת 1990 במקום ההמנון בתקופת ח'ומייני, "שתהיה איראן נצחית". ערך מורחב – ההמנון הראשון של איראן ההמנון הלאומי הראשון של איראן, אשר אומץ בתקופתו של השאה מוזאפר אלדין שאה קאג'אר (המאה ה-19), נקרא "רווחת המלך" (בפרסית: سلامتی شاه). ההמנון היה להמנון הרשמי של איראן עד שנת 1933, עת הוחלף בידי השאה מוחמד רזא שאה פהלווי. השיר הולחן על ידי המלחין הצבאי הצרפתי אלפרד ז'אן-בטיסט למר. המילים החדשות נכתבו על ידי ביג'אן תאראקי בעקבות בקשתו של מנצח התזמורת האיראנית, שפימאן סולטאני, לשכתב את ההמנון. ערך מורחב – סורוד שאהנשאהי איראן "ההמנון המלכותי של איראן" (בפרסית: سرود شاهنشاهی ایران) היה ההמנון הלאומי של איראן משנת 1933 עד המהפכה האיסלאמית בשנת 1979, שבה הוחלף שלטון השאה בשלטון אסלאמי. ההמנון מתאר ומפאר את השאה ושושלתו. ערך מורחב – אי איראן "הו איראן" (בפרסית: ای ایران) הוא המנון איראני פופולרי, אשר אף על פי שמעולם לא קיבל מעמד רשמי, שימש כהמנון בפועל בתקופת המעבר שבין נפילת השאה לאימוץ ההמנון "שתהיה איראן נצחית". מילות השיר חוברו בידי חוסייני גול-אֶ-גולאב בשנת 1946 והשיר הולחן בידי רוחאללה ח'אלגי. מכיוון שבשיר אין נטיות פוליטיות לעומת ההמנון הרשמי כיום המפאר את המהפכה האסלאמית וההמנון הרשמי בתקופת השאה שפיאר את השאה, רבים באיראן, בין אם הם תומכים בעקרונות האסלאמיים ובין אם לאו, תומכים באימוץ שיר זה כהמנונה הרשמי של איראן. "שתהיה איראן נצחית" (בפרסית: پاینده بادا ایران) היה ההמנון של איראן בין השנים 1980 ו-1990. הוא הולחן על ידי אבו אלגאסם הלאת. דגל איראן סמל איראן מדיה וקבצים בנושא המנון איראן בוויקישיתוף מידע על היצירה "המנון איראן" באתר מיוזיק בריינז גרסה אינסטרומנטלית להאזנה בפורמט RealAudio
Houses of the Holy

Houses Of The Holy הוא האלבום החמישי של להקת הרוק הבריטית לד זפלין שיצא לאור בשנת 1973. שם האלבום הוא שם שיר שהוקלט בשביל האלבום, אך לבסוף לא יצא לאור עד יציאת האלבום הבא של הלהקה Physical Graffiti בשנת 1975. האלבום היווה תפנית סגנונית בקריירה של הלהקה. קטעי הנגינה בגיטרה קיבלו גוון כבד יותר כשהשפעת סגנון הבלוז החלה להתפוגג, ופירוש המלל בשירים קיבל תפנית לכיוון מיסטי. האלבום הציג סגנונות שלא היו קיימים באלבומים קודמים. למשל, השיר D'yer Mak'er מבוסס על מוזיקת הרגאיי, No Quarter מציג פן של רוק מתקדם בעוד The Crunge הוא מחוות פאנק לג'יימס בראון. השיר שחותם את האלבום, The Ocean, הוקדש למעריצים הרבים שהגיעו להופעות של הלהקה. מקורו של שם השיר D'yer Mak'er בבדיחה לונדונית שבה ברנש מספר לחברו שאשתו נסעה לחופשה. "ג'מייקה?" שואל החבר. "לא, היא נסעה מרצונה החופשי". האלבום היה האחרון של הלהקה בשיתוף חברת ההקלטה Atlantic Records. לאחר מכן, בשנת 1974, החלה הלהקה בפיתוח חברת הפקות פרטית משלהם - Swan Song Records. אלבום זה הוא האלבום היחיד של הלהקה שכלל את כל מילות השירים שבתוכו. בשנת 2003 האלבום דורג במקום ה-149 ברשימת 500 האלבומים של כל הזמנים של המגזין רולינג סטון. עיצוב העטיפה של האלבום הוא בהשראת הספר קץ הילדות, רומן מדע בדיוני מאת ארתור סי. קלארק. זהו קולאז' של מספר תמונות שצולמו בסוללת הענק, אתר מורשת עולמית בצפון אירלנד, בידי הצלם אוברי פאוול מחבורת המעצבים "היפנוסיס". תהליך הצילום עצמו היווה פרשה אומללה. במהלך כל בוקר במשך שבוע שלם הזריחה המבוקשת לא הופיעה בצילומים כתוצאה של גשם מתמשך ועננים, והרבה מהמודלים לעבודה המוגמרת לא היו בשימוש. תוצאות הצילום לא היו מספקות, אך אפקטים מקריים של גיוון במהלך ההפקה המאוחרת יצרו עטיפת אלבום קסומה באופן בלתי צפוי. בתחילה האלבום יצא לאור עם רצועת נייר שנכרכה סביבו ועליה היה מודפס שם הלהקה והאלבום. בשביל לפתוח את האלבום היה צריך לקרוע את הניר או להסירו. רצועה זו הסתירה את ישבני הילדים שעל העטיפה מטעמי צנזורה. אף על פי כן, האלבום הוחרם ולא היה נגיש בספרד ובמדינות אחדות בארצות הברית במשך מספר שנים. עטיפת האלבום דורגה במקום השישי ברשימת "50 עטיפות האלבומים של כל הזמנים" של ערוץ VH1. צד 1 The Song Remains The Same (פייג'/ פלאנט)- 5:30 The Rain Song (פייג'/ פלאנט)- 7:39 Over The Hills And Far Away (פייג'/ פלאנט)- 4:50 The Crunge (פייג'/ פלאנט/ ג'ונס/ בונהם)- 3:43 צד 2 Dancing Days (פייג'/ פלאנט)- 3:43 D'yer Mak'er (פייג'/ פלאנט/ ג'ונס/ בונהם)- 4:23 No Quarter (פייג'/ פלאנט/ ג'ונס)- 7:00 The Ocean (פייג'/ פלאנט/ ג'ונס/ בונהם) - 4:30 ג'ימי פייג' - גיטרה חשמלית, גיטרה אקוסטית והפקה. רוברט פלאנט - שירה ומפוחית. ג'ון פול ג'ונס - גיטרה בס וקלידים ג'ון בונהם - תופים מידע על האלבום Houses of the Holy באתר MusicBrainz מידע על האלבום Houses of the Holy באתר AllMusic האלבום Houses of the Holy באתר Discogs האלבום Houses of the Holy באתר יוטיוב ריצ'י יורק, לד זפלין: סיפורה של להקת הרוק הטובה בעולם, פרק 7: בתים קדושים ומעריצים רבים מספור, עמ' 202.
גבע (פירושונים)

האם התכוונתם ל... גבע הוא שם-מקום נפוץ בארץ ישראל: גבע – קיבוץ בעמק יזרעאל גבע בנימין – התנחלות עירונית צפונית-מזרחית לירושלים (המכונה גם "אדם", על-שם האלוף יקותיאל אדם) גבע כרמל – מושב לחוף הכרמל, ליד עתלית ג'בע (כרמל) – כפר ערבי נטוש שהיה במקום בו נמצא כיום מצפה עופר. ג'בע (נפת אל קודס) – כפר פלסטיני מצפון לירושלים. גבע שמן – יישוב עתיק בארץ ישראל שמיקומו אינו ידוע גבע (יישוב מקראי) – ישוב עתיק המוזכר בספר יהושע כאחת מערי הכהנים בני אהרן, וכן בסיפור קרב מכמש, מדרום לנחל מכמש, כנראה במקומה של ג'בע (בנימין) ג'בע – יישוב בשומרון, לשעבר יישוב שומרוני בשם "גבע" ג'בעה – כפר ערבי בנפת בית לחם, אשר בסמיכות לו הוקם היישוב גבעות גבע פרשים – יישוב עתיק המוזכר בכתביו של יוספוס פלביוס, מזוהה כאתר מצד שער העמקים או כתל שוש. אישים ששם משפחתם גבע: אלי גבע – בנו של יוסף גבע, מפקד חטיבה בצה"ל שהודח בעקבות סירוב פקודה במלחמת לבנון הראשונה דודו גבע – קריקטוריסט ישראלי דני גבע – שחקן ישראלי יואל גבע – מורה למתמטיקה ומקים "בית הספר לבגרות ופסיכומטרי של יואל גבע" יוני גבע – במאי, תסריטאי וצלם ישראלי יוסף גבע – אלוף בצה"ל ואיש עסקים מיקי גבע – שחקן וקומיקאי ישראלי נואית גבע – קולנוענית ישראלית תומאס גבע – מהנדס וסופר ניצול השואה שונות: יומני גבע – יומני קולנוע ששודרו בבתי הקולנוע בישראל בשנות ה-50 וה-60 ג'בע (פירושונים)
המנון סוריה

ההמנון הערבי הסורי (בערבית: النشيد العربي السوري), הידוע גם בשם מגִני הארץ (حماة الديار), הוא ההמנון הלאומי של סוריה. המילים נכתבו על ידי ח'ליל מרדם בכ והלחן הוא של מוחמד פלייפל, אשר הלחין גם את ההמנון הלאומי הפלסטיני של הרשות הפלסטינית וכן שירי עם ערביים נוספים. ההמנון אומץ בשנת 1936 אך השימוש בו פסק כאשר סוריה התאחדה עם מצרים ליצירת הרפובליקה הערבית המאוחדת בשנת 1958. הוחלט כי ההמנון של הרפוליקה יהיה שילוב של ההמנון המצרי באותה תקופה עם "מגני הארץ". השימוש בהמנון המקורי חודש עם פרישתה של סוריה מהאיחוד בשנת 1961. דגל סוריה סמל סוריה גרסה אינסטרומנטלית להמנון בפורמט RealAudio גרסה ווקאלית של חומת א-דיאר בפורמט RealAudio מידע אודות ההמנון הלאומי של סוריה האות ض מתועתקת כ-צ' ונהגית כ-ד נחצית. במקור: א-שאם (الشّـامِ), כינוי לדמשק, לסוריה ולסוריה הגדולה.
המנון לבנון

כולנו למען המולדת, התהילה והדגל (בערבית: كلنا للوطن للعلى للعلم) הוא ההמנון הלאומי של לבנון. ההמנון נכתב על ידי רשיד נח'לה והולחן על ידי ודיע צברא. ב-12 ביולי שנת 1927 השיר אומץ כהמנון לבנון. דגל לבנון סמל לבנון Instrumental version of "Koullouna Lilouataan Lil Oula Lil Alam" in RealAudio הלחן של ההמנון, באתר חלון לערב.
רון

רוֹן (בצרפתית: Rhône, בגרמנית: Rhone) הוא נהר העובר בשווייץ ובדרום־מזרח צרפת ונשפך לים התיכון. אורכו של הרון הוא 812 קילומטר. מקורו באלפים, בהר דאמאשטוק שבשווייץ. הוא זורם לאורך 265 קילומטר בשטח שווייץ עד לאגם ז'נבה. הוא יוצא בצידו המערבי ליד העיר ז'נבה ונכנס לצרפת. לאחר שהוא מתחבר עם יובל הארוו הוא מתפתל מערבה לאורך הרי היורה, עד שאפיקו מגיע לליון. בליון מתחבר הנהר עם נהר הסון, יובלו העיקרי וממשיך דרומה בבקע הרון, כאשר נהרות האיזר והדיראנס זורמים לתוכו לאורך הדרך. נהר הרון מתפצל לשתי זרועות בעיר ארל ויוצר את הדלתה של אזור קאמארג. בדלתה זו קיימת שמורת טבע גדולה. הזרוע המזרחית של דלתת רון, הרון הגדול, נשפך לים התיכון באזור מרסיי. שפך זה הוכשר לשמש כאחד מנמליה של העיר. הזרוע המערבית של הדלתה, הרון הקטן, נשפך לקודקוד הצפוני של מפרץ ליון. בין הערים הנוספות השוכנות לגדות הרון ניתן למנות את אביניון ואורנז'. נהר הרון משמש כנתיב שיט מהים התיכון לעיר ליון. עמק הנהר היה מעבר היסטורי בין דרום צרפת לצפונה ומהים התיכון לים הצפוני. בין השאר ערך חניבעל דרך מעבר זה את מסעו מהיספניה לאיטליה וגאיוס מריוס העמיד את צבאו כנגד פלישת הטווטונים. כרמית וייס, ‏טיול חורף "חם" בעמק נהר הרון (שווייץ), באתר GoTravel תמירה צדקיהו-חסון, ‏שייט על נהר הרון בדרום צרפת, באתר GoTravel רון, באתר אנציקלופדיה בריטניקה (באנגלית)
סוחוי Su-17

הסוחוי Su-17 (ברוסית: изделие С32; קוד דיווח נאט"ו : Fitter, פיטֶר) הוא מטוס תקיפה סובייטי שפותח ממטוס היירוט סוחוי 7. קרוב ל-3,000 מטוסים מדגם זה ונגזרותיו נבנו בין השנים 1966 ל-1991, והמטוס יוּצָא במספרים גדולים למדינות הגוש המזרחי והמזרח התיכון, בהן השתתף בעיקר במלחמת יום הכיפורים. גרסאות היצוא סומנו Su-20 (מקביל ל-Su-17M הסובייטי) ו-Su-22 (מקביל ל-Su-17M2 ,M3 ו-M4). פיתוח המטוס החל בשנות ה-60 במשרד התכנון של פאבל סוחוי, כאשר הסוחוי 17 החל כניסיון לפיתוח גרסה משופרת של הסוחוי 7, והשינוי המשמעותי ביותר היה החלפת הכנף המשוכה בכנף בעלת משיכה משתנה שרק חלקיה החיצוניים נעים. מטוס ניסוי מדגם סוחוי 7 שהוסב לתצורה זו טס לראשונה ב-2 באוגוסט 1965 בכינוי Su-7IG (ברוסית: изменяемой геометрии - גאומטריה משתנה). תוצאות הניסוי היו משביעות רצון, כאשר המטוס נשא מטען במשקל כפול לטווח גדול ב-30% מהסוחוי 7, תוך שימוש במסלול המראה קצר פי שניים. חיל האוויר הסובייטי הצטייד במטוס החל משנת 1972. החל מ-2012 הצבא הסורי משתמש במטוס במסגרת הלחימה מול המורדים הסורים. התיעוד הראשון של הפלת המטוס על ידי המורדים התרחש ב-14 בפברואר 2013. ב-18 ביולי 2018 מטוס F/A-18 סופר הורנט אמריקאי הפיל מטוס Su-22 סורי כתגובה להפצצת כוחות אמריקאים. ב-24 ביולי סוללת MIM-104 פטריוט ישראלית הפילה Su-22 סורי כתגובה לחדירתו לשטח ישראל, עם זאת ישנם דיווחים לא מאומתים כי מדובר היה במטוס Su-24. מדיה וקבצים בנושא סוחוי Su-17 בוויקישיתוף Video shows Syrian Arab Air Force Su-22 Fitter jet during rocket attack on Aleppo, The Aviationist, ‏2014-05-20 (באנגלית) Harro Ranter, Accident Sukhoi Su-22M , 14 Feb 2013, aviation-safety.net "US coalition downs first Syria government jet". BBC News (באנגלית בריטית). 2017-06-19. נבדק ב-2020-11-20. Israel downs Syrian fighter jet with Patriot missiles, The Jerusalem Post | JPost.com (באנגלית) Leith Aboufadel, ISIS releases first photos of Syrian aircraft shot down by Israel, AMN - Al-Masdar News | المصدر نيوز, ‏2018-07-25 (באנגלית)
שנחרבים

שנחרבים (שם מדעי: Machairodontinae) היא תת-משפחה נכחדת ממשפחת החתוליים. מיניה האחרונים נכחדו זמן קצר לאחר עידן הקרח האחרון. תת-המשפחה נכללת בקבוצת בעלי ניבי החרב. השנחרבים מחולקים לארבעה טיפוסים בהתאם לסוג השיניים. חלקם בעלי שיניים בצורת פגיון. לחתולים אלו היו שיניים מוארכות וצרות, ולרוב היה להם גוף מוצק. לעומתם יש את החתולים בעלי השיניים המעוקמות. לאלו היו שיניים קטנות ורחבות יותר. גופם היה גמיש יותר, ורגליהם היו ארוכות יותר. תת-משפחה שנחרבים: שבט Homotheriini סוג אמפימכיירודוס (Amphimachairodus) סוג הומוטריום (Homotherium) סוג לוקוטונג'יילורוס (Lokotunjailurus) סוג נימרווידס (Nimravides) סוג קסנוסמילוס (Xenosmilus) שבט Machairodontini סוג מכיירודוס (Machairodus) סוג Miomachairodus סוג Hemimachairodus שבט Metailurini סוג דינופליס (Dinofelis) סוג מטאילורוס (Metailurus) סוג Adelphailurus סוג Stenailurus סוג יושי (Yoshi) שבט Smilodontini סוג סמילודון (Smilodon) סוג מגנתריאון (Megantereon) סוג פרמכיירודוס (Paramachairodus) סוג Rhizosmilodon סוג פרומגנתריאון (Promegantereon) ספרסודונטה מדיה וקבצים בנושא שנחרבים בוויקישיתוף שנחרבים, באתר האנציקלופדיה של החיים (באנגלית)
סימאס יסאיטיס

סימאס יסאיטיס (ליטאית: Simas Jasaitis; נולד ב-26 במרץ 1982 בווילנה שבליטא הסובייטית) הוא כדורסלן ליטאי המשחק בעמדות הקלע והסמול פורוורד בקבוצת לוקומוטיב קובאן הרוסית ובנבחרת ליטא. הוא החל את הקריירה שלו בקבוצת הנוער של סאקאלי, ובשנת 2000 החל לשחק בסגל הבוגר של הקבוצה. יכולתו הטובה זיכתה אותו בתשומת לב מהמועדון הליטאי הידוע ריטאס וילנה, והוא חתם בו כבר בשנת 2001. יסאיטיס שיחק בריטאס תחת הדרכתו של המאמן נבן ספאחיה, וכשזה עזב את ריטאס והצטרף למכבי תל אביב יסאיטיס עבר ביחד עמו. יסאיטיס הפגין יכולת טובה במכבי, אך הקבוצה כשלה בניסיון להעפיל לפיינל פור של היורוליג, והנהלת מכבי החליטה לא לחדש את החוזים של חלק מהשחקנים ובהם יסאיטיס. תוך זמן קצר הוא חתם בטאו ויטוריה מספרד, והצטרף שם פעם נוספת לנבן ספאחיה. הוא שיחק בוויטוריה במשך עונה אחת בלבד, ולאחר מכן חתם בחובנטוד בדאלונה למשך עונה עם אופציה לעונה נוספת. שכרו אמור להיות כמיליון דולרים. יסאיטיס נמנה עם סגל הנבחרות הליטאיות עד גיל 18 ועד גיל 20, ושיחק במדיהן באליפות אירופה עד גיל 18 (2000) ועד גיל 20 (2002). אליפות ליטא: 2002/03, 2005/06 אליפות הליגה הבלטית: 2005/06 גביע יול"ב: 2004/05 אליפות ישראל: 2006/07 אליפות ספרד: 2007/08 מדיה וקבצים בנושא סימאס יסאיטיס בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל באתר היורוליג
IBM AIX

AIX היא הגרסה של חברת IBM למערכת ההפעלה UNIX. מערכת ההפעלה הוצגה לראשונה בשנת 1986. השם AIX הוא ראשי תיבות של Advanced Interactive eXecutive, אך השם המלא כמעט שאינו בשימוש. AIX היא מערכת ההפעלה העיקרית של משפחת מערכות המחשב System p של IBM, ופועלת על גבי מעבדים בארכיטקטורת IBM Power, ומעבדי PowerPC בגרסאותיה הישנות. מערכת ההפעלה AIX ידועה בשל האינטגרציה המצוינת של מרכיבי החומרה והתוכנה, המדרגיות, מערכת הקבצים (JFS2) ויכולות הניהול הקלות-יחסית. עם זאת, ל-AIX מוניטין מפוקפק בכל הקשור לתאימות לגרסאות UNIX אחרות. מתחילת המאה העשרים ואחת ואילך, עשתה חברת IBM מאמץ להגביר את התאימות של AIX ללינוקס, ונכון לשנת 2007 השתיים נהנות מתאימות כמעט מלאה. גרסת AIX, (אוקטובר 2015) היא 7.2. בין התכונות הנתמכות: תמיכה ב-64 מעבדים במדרגיות כמעט-ליניארית, מחיצות לוגיות, מיקרו-מחיצות לוגיות והסמכה לתקן האבטחה CAPP/EAL4. מונחים בתוכנה מונחים בחומרה מדיה וקבצים בנושא IBM AIX בוויקישיתוף אתר האינטרנט הרשמי של IBM AIX (באנגלית) דף הבית של AIX באתר IBM
פרס נחום גוטמן לאיור

פרס נחום גוטמן לאיור הוא פרס שמעניקה עיריית תל אביב-יפו לזכרו של נחום גוטמן. נחום גוטמן הציב אנדרטה לת"א הקטנה, מעריב, 4 בדצמבר 1985 ערך זה הוא קצרמר בנושא אמנות ובנושא ספרות. אתם מוזמנים לתרום לוויקיפדיה ולהרחיב אותו.
מאך

האם התכוונתם ל... ארנסט מאך (Mach;‏ 1838–1916) – פיזיקאי ופילוסוף אוסטרי-צ'כי, על שמו קרויים: מספר מאך – יחס בין מהירותו של עצם למהירות הקול. יחידת מידה למדידת מהירות (בעיקר של מטוסים) עקרון מאך – כינוי שנתן איינשטיין לרעיון של מאך בנוגע להתמד של עצמים מסיביים ליבת מאך (אנ') – ליבה למערכת הפעלה למחשב שפותחה באוניברסיטת קרנגי מלון בשנת 1985, ראו גם ליבה (מערכות הפעלה)